UTENOS RAJONO SAVIVALDYBĖS TARYBA

SPRENDIMAS

DĖL UTENOS RAJONO SAVIVALDYBĖS TARYBOS 2021 M. GRUODŽIO 23 D. SPRENDIMO NR. TS-333 „DĖL UTENOS RAJONO SOCIALINIŲ PASLAUGŲ CENTRO TEIKIAMŲ SOCIALINIŲ PASLAUGŲ KAINŲ NUSTATYMO“ PAKEITIMO

2023 m. gruodžio 22 d. Nr. TS-342

Utena

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu, Lietuvos Respublikos socialinių paslaugų įstatymo 13 straipsnio 2 dalies 2 punktu, 4 dalies 3 punktu, 26 straipsnio 3 dalimi, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“, 20 punktu, Socialinių paslaugų katalogu, patvirtintu Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“, ir atsižvelgdama į Utenos rajono socialinių paslaugų centro 2023 m. gruodžio 5 d. raštą Nr. SŽ-1996 „Socialinių paslaugų kainų nustatymas“, Utenos rajono savivaldybės taryba nusprendžia:

1.	Pakeisti Utenos rajono savivaldybės tarybos 2021 m. gruodžio 23 d. sprendimą Nr. TS-333 „Dėl Utenos rajono socialinių paslaugų centro teikiamų socialinių paslaugų kainų nustatymo“(2022 m. vasario 17 d. sprendimo Nr. TS-48, 2022 m. birželio 30 d. sprendimo Nr. TS-155, 2022 m. gruodžio 22 d. sprendimo Nr. TS-303, 2023 m. rugsėjo 28 d. sprendimo TS- 253, redakcijos):

1.1.	pakeisti priedo 2 punktą ir jį išdėstyti taip:

„2. Specialiosios socialinės paslaugos (socialinė priežiūra)

Paslaugos pavadinimas	Paslaugos sudėtis	Paslaugos teikimo trukmė/ dažnumas	Mato vnt.	Paslaugos kaina (vieno vnt.)
2.1 Pagalba į namus (ne mažiau 3 paslaugų)	Asmens namuose teikiamos paslaugos, padedančios asmeniui (šeimai) tvarkytis buityje bei dalyvauti visuomenės gyvenime. Maitinimo organizavimas: maisto produktų pirkimas (iki 5 kg) artimiausioje parduotuvėje; maisto produktų pirkimas kartu su klientu artimiausioje parduotuvėje; maisto produktų pirkimas turgavietėje (iki 5 kg); pagaminto maisto pašildymas; pagalba valgant; indų plovimas (vieno valgymo vienam asmeniui); karšto maisto pristatymas (iki 5 kg) pagal kliento užsakymą. Pagalba buityje ir namų ruošoje: Skalbimas: automatine skalbimo mašina (iki 5 kg) kliento namuose (drabužių sudėjimas); rankomis (iki 2 kg sausų skalbinių, kai nėra skalbimo mašinos); skalbinių pakabinimas arba nukabinimas; skalbimo ar cheminio valymo organizavimas (nunešimas arba parnešimas iki 5 kg). Buto tvarkymas: gyvenamųjų kambarių tvarkymas (dulkių nuo baldų ir palangių valymas, grindų plovimas); virtuvės tvarkymas; prieškambario tvarkymas; tualeto patalpos tvarkymas; vonios patalpos tvarkymas; kilimo ar kiliminės dangos valymas dulkių siurbliu arba drėgna šluoste; šviestuvų valymas; užuolaidų pakeitimas; viryklės (kitų buitinių maisto gaminimo prietaisų) valymas; kriauklės valymas; šaldytuvo tvarkymas ir valymas; šiukšlių išnešimas. Asmens higiena ir priežiūra: pagalba maudantis (palydėjimas į vonios (dušo) kambarį, pagalba įlipant ir išlipant iš vonios (dušo), nugaros, galvos plovimas); pagalba apsirengiant; sušukavimas; patalynės keitimas arba lovos paklojimas; nagų kirpimas. Medicinos priežiūros organizavimas: medikamentų pirkimas artimiausioje vaistinėje; gydytojo iškvietimas į namus; asmens registravimas pas gydytoją, specialistą; lydėjimas į gydymo įstaigą; paslaugų gavėjo lankymas stacionarioje gydymo įstaigoje. Mokesčių mokėjimas: mokesčių už butą apskaičiavimas, knygelės, kvito ar pan. užpildymas; mokesčių sumokėjimas. Kitos paslaugos, reikalingos asmeniui (šeimai): dokumentų tvarkymas; langų užklijavimas žiemai; langų valymas (Pastaba. Į lauko pusę atsidarančių langų išorinė pusė nevaloma); laiptinės aikštelės ir vieno aukšto laiptų šlavimas; asmens naudojimo ir pramoninių prekių pirkimas specializuotose parduotuvėse; techninės pagalbos priemonių dokumentų tvarkymas; malkų bei kieto kuro atnešimas iš lauko; krosnies pakuros išvalymas ir pelenų išnešimas; vandens atnešimas; malkų pirkimo, atvežimo ir sandėliavimo darbų organizavimas.	Iki 10 val. per savaitę asmens namuose	1 valanda	9,00 Eur *
2.2. Socialinių įgūdžių ugdymas, palaikymas ir (ar) atkūrimas (ne mažiau kaip 3 paslaugų)	Bendravimas, maitinimo organizavimas, psichologinis konsultavimas, kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojant ir atliekant namų ruošos darbus, prižiūrint vaikus, bendraujant ir pan.), darbo įgūdžių ugdymas (siuvimas, mezgimas, audimas, dailė, keramika, savarankiškas patalpų, aplinkos tvarkymas ir pan.), pagalba sunkumus patiriančiai šeimai, turinčiai vaikų, (ugdant tėvų gebėjimus prižiūrėti, pozityviai auklėti ir ugdyti vaikus nuo gimimo, padedant šeimai sukurti palankią aplinką vaikų raidai, kitos paslaugos	pagal poreikį	1 valanda	Nemokamai
2.3. Socialinė priežiūra šeimoms	Bendravimas, socialinių įgūdžių ugdymas, palaikymas ir (ar) atkūrimas, motyvavimas siekti teigiamų pokyčių šeimos gyvenime, kitų pagalbos priemonių pagal šeimos narių poreikius organizavimas (psichosocialinės ar intensyvios krizių įveikimo pagalbos, psichologinio konsultavimo, vaikų dienos socialinės priežiūros, piniginės paramos, užimtumo, sveikatos priežiūros, švietimo ir ugdymo, socialinio būsto, specialiųjų pagalbos priemonių ir kt.), pagalba šeimos nariams prižiūrint mažamečius vaikus ir vaikus su negalia, užtikrinant jų saugumą, įgūdžių ugdymą ir poreikių tenkinimą pagal vaiko amžių, kitų specialistų teikiamų paslaugų pagal poreikius organizavimas (psichologo, dietologo, gydytojo, kineziterapeuto ir kt.)	pagal poreikį	1 valanda	Nemokamai

*Pagalbos į namus paslaugos vienos valandos kaina apskaičiuojama pagal formulę:

D=(H + h +k)/P/t;

D – pagalbos į namus paslaugos vienos valandos kaina;

H – lankomosios priežiūros darbuotojų priskaičiuoti mėnesiniai atlyginimai;

h – socialinio draudimo įmokos;

k – kitos prekių ir paslaugų įsigijimo išlaidos;

P – pareigybių skaičius;

t – vidutinis mėnesinis darbo valandų skaičius.

1.2.	pakeisti priedo 3 punktą ir jį išdėstyti taip:

„3. Specialiosios paslaugos (socialinė globa)

Paslaugos pavadinimas	Paslaugos apibrėžimas ir sudėtis	Paslaugos teikimo trukmė/ dažnumas	Mato vnt.	Paslaugos kaina, Eur (vieno vnt.)
3.1. Dienos socialinė globa	Visuma paslaugų, kuriomis asmeniui teikiama kompleksinė, nuolatinės specialistų priežiūros reikalaujanti pagalba dienos metu	Nuo 2 iki 8 val. per parą, iki 7 kartų per savaitę asmens namuose.	1 valanda	10,70 Eur
3.2. Dienos socialinė globa institucijoje	Informavimas, konsultavimas, tarpininkavimas ir atstovavimas, bendravimas, laisvalaikio organizavimas, maitinimo organizavimas (kai paslauga teikiama ilgiau nei 5 val. per dieną), asmeninės higienos paslaugų organizavimas (skalbimo paslaugų ir pan.), psichologinė-psichoterapinė pagalba, pagalba rengiantis, maitinantis, prausiantis ir kt. pobūdžio pagalba, kasdienio gyvenimo įgūdžių ugdymas ir palaikymas (tvarkant pinigų apskaitą, apsiperkant ir mokant mokesčius, planuojat ir atliekant namų ruošos darbus, bendraujant ir pan.), darbinių įgūdžių ugdymas (siuvimas, mezgimas, audimas, dailės dirbiniai, keramika, savarankiškas patalpų, aplinkos tvarkymas ir pan.), sveikatos priežiūros paslaugų organizavimas, transporto organizavimas, kitos paslaugos, reikalingos asmeniui pagal jo savarankiškumo lygį.	Nuo 3 val. per dieną, iki 5 dienų per savaitę institucijoje.	1 mėnuo	959,00 Eur/ mėn.
3.3. Ilgalaikė socialinė globa	Visuma paslaugų, kuriomis visiškai nesavarankiškam asmeniui teikiama kompleksinė, nuolatinės specialistų priežiūros reikalaujanti pagalba. Informavimas, konsultavimas, tarpininkavimas ir atstovavimas, apgyvendinimas, socialinių įgūdžių ugdymas, palaikymas ir (ar) atkūrimas, kasdienio gyvenimo įgūdžių ugdymas ir palaikymas ir (ar) atkūrimas (savitvarka, asmens higiena, sveikos gyvensenos įgūdžiai, namų ruošos darbai, namų saugumas, švaros virtuvėje ir namuose palaikymas, maisto ruošimas, biudžeto planavimas, pinigų taupymas ir valdymas, naudojimasis banko paslaugomis, apsipirkimas, orientavimasis aplinkoje, naudojimasis viešuoju transportu ir kt.), tvarkant pinigų apskaitą, įsigyjant prekes ir mokant mokesčius, planuojant ir atliekant namų ruošos darbus, bendraujant, savarankiškai tvarkant patalpas, aplinką ir pan.), darbo įgūdžių ugdymas ir dienos užimtumas (siuvimas, mezgimas, audimas, dailės dirbiniai, keramika ir pan.) ar jo organizavimas, laisvalaikio organizavimas, pagalba rengiantis, maitinantis, prausiantis ir kitokio pobūdžio pagalba, asmeninės higienos paslaugų organizavimas (skalbimo paslaugų ir pan.), maitinimas, sveikatos priežiūros paslaugų (slaugos) organizavimas ar teikimas, kitos paslaugos, reikalingos asmeniui pagal jo savarankiškumo lygį.	daugiau nei 6 mėn. per metus, neterminuotai	1 mėnuo	ilgalaikės socialinės globos, išskyrus asmenims su sunkia negalia – 1205,00 Eur/mėn.; ilgalaikės socialinės globos asmenims su sunkia negalia – 1315,00 Eur/mėn.;

2.	Nustatyti, kad šis sprendimas įsigalioja 2024 m. sausio 1 d.

3.	Nurodyti, kad šis sprendimas turi būti paskelbtas Teisės aktų registre ir savivaldybės interneto svetainėje www.utena.lt.

Savivaldybės meras	Marijus Kaukėnas